Gibraltar

An Gibraltar (kaluwás ha Ininggles:  ,  ;   o kundi man Hibraltar usa nga Britaniko nga Teritoryo ha Tabok-han-Dagat nga nahamutang ha salatan nga dapit han Peninsula Iberico. Mayda ini kahaluag nga  ngan nagsasaro ini han amihan nga katubtuban han Espanya. An Roca han Gibraltar amo an nanguguna nga tigaman han rehiyon. Ha ubos ini amo in dako-hin-densidad nga kahaluag hin syudad, nga urukyan hin labaw 30,000 nga mga Gibraltarnon ngan iba nga nga nasyonalidad.

Han 1704, nakuha an Gibraltar tikang han Espanya hin mga puwersa Anglo-Olandes dida han Gera han Espanyol nga Panurundon para han Habsburgo nga pag-angkon han Espanyol nga trono. Ginbilin an teritoryo ha Gran Bretanya hin kadayunan ha ilarom han Kasabotan han Utrecht han 1713. Dida han mga Gera Napoleonico ngan han Ikaduha nga Gera Pankalibotan importante ini nga base para han Royal Navy kay nagkontrolar iní han pagsakob ngan paggawas ha Dagat Mediteraneo, nga diin an Suláng han Gibraltar, mga  là in kahaluag hini nga nga choke point ha kadagatan. Nagpapabilin ini nga importante ha estratehiya nga diin, an katunga han pankadagatan nga negosyo naagi hiní nga suláng. Ha yana, an ekonomiya han Gibraltar nahibase hin dako nga bahin ha turismo, panhuygo nga online, mga serbisyo hin panalapi ngan bunkering.

Ngaran
Ginkuhà an ngaran tikang han  (ginngaranan ha dungog han ika-8 nga siglo nga Moro nga militar nga namumuno nga hi Tariq ibn Ziyad). Amo gihapon iní it ngaran ha Inarabo.

Mga kasarigan

Gibraltar
Espanya